**Behandling af personoplysninger i**

**” Jernbanernes Idrætsforening Aarhus”**

**MEDLEMMER:**

Jernbanernes Idrætsforening Aarhus kan uden videre registrere sine medlemmer i et medlemsregister. Det enkelte medlem har ret til indsigt i oplysninger om sig selv. Der må ikke ske offentliggørelse af medlemslister på foreningens hjemmeside, men foreningens egne medlemmer må godt kende medlemslisten.

**LEDERE OG TRÆNERE:**

Jernbanernes Idrætsforening Aarhus kan registrere sine ledere og trænere med de nødvendige oplysninger. Oplysninger om ledere og trænere kan behandles, uanset om de pågældende er lønnede eller ulønnede. Der kan behandles ansættelseskontrakt, CPR-nummer, oplysninger i lønforhold, sygemeldinger m.v. Dette kan ske uden samtykke, fordi forordningen giver specifik behandlingshjemmel til det. Nogle af oplysningerne er følsomme, så de skal behandles med omhu. Ledere og trænere skal orienteres om behandlingen i forbindelse med ansættelsen. Foreningen kan godt lægge en oversigt over ledere og trænere på hjemmesiden.

**CPR-NUMMER:**

Jernbanernes Idrætsforening Aarhus må gerne registrerer CPR-nummer på de medlemmer der betaler kontingent via løntræk fra de forskellige arbejdsgivere, dette varetages af den til hver tid siddende kasserer. Andre medlemmer registreres via fødselsdato. På ledere og trænere kan der behandles CPR-nummer, når det er nødvendigt i forhold til skattelovgivningen og ved indhentelse af børneattester.

**SAMTYKKE:**

Jernbanernes Idrætsforening Aarhus skal ikke have samtykke for at behandle nødvendige oplysninger om medlemmer, ledere og trænere. Det kan derimod være nødvendigt, når det drejer sig om bestyrelsesmedlemmer hvis data er på hjemmesiden, og oplysninger med en højere grad af beskyttelse som f.eks. børneattester. Det kan også være nødvendigt, hvis foreningen vil have lov til at behandle en oplysning, efter at den ellers skulle være slettet.

**IDRÆTSAKTIVITETERNE**:

Jernbanernes Idrætsforening Aarhus kan behandle oplysninger om medlemmernes deltagelse i idrætsaktiviteterne, herunder udveksle oplysningerne med den turnerings- eller stævneansvarlige organisation - landsdelsforeningen, specialforbundet eller andre turneringsansvarlige. Jernbanernes Idrætsforening Aarhus kan også offentliggøre egne holdopstillinger og kan offentliggøre lister over deltagere i konkurrencer, som foreningen selv arrangerer. De samme principper gør sig gældende for deltagere i åbne konkurrencer, f.eks. løb, cykelløb, åbent vandsvømning osv., herunder aktiviteter under Bevæg dig for livet. Når der automatisk udveksles oplysninger mellem foreningen og andre dele af organisationen, skal foreningen i sin privatlivspolitik oplyse medlemmerne om dette.

**BILLEDER PÅ HJEMMESIDEN:**

Nogle billeder må offentliggøres på Jernbanernes Idrætsforening Aarhus hjemmeside, andre må ikke. Almindelige situationsbilleder fra idrætsaktiviteterne og fra foreningens sociale liv kan som udgangspunkt frit lægges på hjemmesiden. Også selv om de enkelte personer kan genkendes. Men hvis et situationsbillede kan udstille eller krænke en person, kræver offentliggørelsen samtykke. Det kan f.eks. være tilfældet med billeder fra en klubfest. I nogle idrætsgrene skal vi være tilbageholdende med og måske helt undgå at offentliggøre billeder af børn.

**BOGFØRINGSBILAG:**

Bogføringsbilag skal efter bogføringsloven gemmes i 5 år fra udløbet af det regnskabsår, som bilaget drejer sig om. Det gælder f.eks. lønbilag og bilag om udbetalt omkostningsgodtgørelse.

**HELBREDSOPLYSNINGER:**

Helbredsoplysninger er følsomme oplysninger. Det gælder f.eks. oplysninger om, at en udøver lider af astma eller har en korsbåndsskade. Sådanne oplysninger må Jernbanernes Idrætsforening Aarhus som regel kun behandle med samtykke, og oplysningerne skal slettes straks, når de ikke længere er nødvendige.

**BØRNEATTESTER:**

Børneattester skal indhentes på trænere og ledere, der har med børn og unge under 15 år at gøre. Jernbanernes idrætsforening Aarhus kan beholde dokumentationen for, at der er indhentet børneattest, så længe den pågældende person arbejder for foreningen. Dette skal oplyses over for den pågældende. Børneattester med anmærkninger skal videregives til hovedorganisationerne. Hovedorganisationerne har udgivet en særlig vejledning om behandling af børneattester, som findes på DIF’s og DGI’s hjemmeside. Se nærmere i denne vejledning om, hvordan børneattester skal behandles.

**VIDEREGIVELSE TIL SPONSORER OG ANDRE VIRKSOMHEDER:**

Medlemsoplysninger må ikke videregives til en privat virksomhed, der gerne vil markedsføre produkter over for foreningens medlemmer. Sådan en videregivelse vil kræve samtykke fra det enkelte medlem. Som idrætsforening må vi heller ikke udsende markedsføringsmateriale på vegne af en virksomhed til medlemmerne, uden at hvert enkelt medlem på forhånd har givet sit samtykke. Der må derimod gerne være reklamer i klubbladene, også klubblade der udgives over mail eller på anden måde i elektronisk form.

**SLETNING AF OPLYSNINGER:**

Personoplysninger må kun opbevares, så længe det er relevant, set i forhold til det oprindelige saglige formål med at have oplysningerne. Som dataansvarlig skal vi således løbende ajourføre vores oplysninger og slette de oplysninger, der ikke længere tjener det oprindelige saglige formål. Almindelige oplysninger om medlemskab af foreningen kan gemmes, så længe pågældende er medlem og i op til 3 år efter udmeldelsesåret (kalenderåret). I denne periode kan der aktivt behandles personoplysninger, hvis der er en idrætsmæssig eller foreningsmæssig grund til det, f.eks. indberetninger til idrætsorganisationer. Næsten alle idrætsforeninger modtager tilskud efter folkeoplysningsloven, og kommunen foretager en kontrol af disse oplysninger typisk i det år, hvor ansøgning om tilskud er indsendt, men kommunen kan gå 3 år bagud, altså f.eks. i 2018 tjekke medlemsoplysningerne fra 2014 (ansøgning indsendt i 2015). Derfor vil der i hele perioden være grundlag for en passiv opbevaring af medlemsoplysningerne. Almindelige oplysninger om ulønnede trænere og ledere bør slettes snarest efter, at den pågældende ophører med sit virke, men kan gemmes i op til 1 år efter. Relevante oplysninger om lønnede trænere for opfølgning og stillingtagen til eventuelle krav kan altid gemmes i 5 år efter fratræden. Oplysninger om idrætsdeltagelse og præstationer samt lederhverv i foreningen kan dog altid gemmes, så længe de har historisk værdi.

Oplysninger om idrætsdeltagelse og præstationer samt lederhverv i foreningen kan dog altid gemmes, så længe de har historisk værdi.

**BØRN OG UNGE:**

I nogle tilfælde kan børn og unge selv, altså uden forældresamtykke, afgive oplysninger til en dataansvarlig. Typisk vil en forening derfor lovligt kunne behandle oplysninger fra unge over 15 år. Foreningen kan uden forældreinddragelse videregive personoplysninger om børnene, når det er nødvendigt af hensyn til idrætsudøvelsen (til stævnearrangør, turneringsledelse, til udstyrsleverandør osv.)